CELEX: 62020CN0620
Language: hr
Date: 2020-11-19 00:00:00
Title: Predmet C-620/20 P: Žalba koju je 19. studenoga 2020. podnio International Management Group (IMG) protiv presude Općeg suda (sedmo vijeće) od 9. rujna 2020. u predmetu T-381/15 RENV, IMG/Komisija

25.1.2021   
            
            
               HR
            
            
               Službeni list Europske unije
            
            
               C 28/31
            
         
      Žalba koju je 19. studenoga 2020. podnio International Management Group (IMG) protiv presude Općeg suda (sedmo vijeće) od 9. rujna 2020. u predmetu T-381/15 RENV, IMG/Komisija
      (Predmet C-620/20 P)
      (2021/C 28/51)
      Jezik postupka: francuski
      
         Stranke
      
      
         Žalitelj: International Management Group (IMG) (zastupnici: L. Levi, J.-Y. de Cara, odvjetnici)
      
         Druga stranka u postupku: Europska komisija
      
         Žalbeni zahtjev
      
      Žalitelj od Suda zahtijeva da:
      
                  —
               
               
                  ukine presudu Općeg suda od 9. rujna 2020. u predmetu T-381/15/RENV;
               
            
                  —
               
               
                  posljedično, usvoji žaliteljeve izmijenjene zahtjeve istaknute u prvostupanjskom postupku i prema tome:
               
            
                  —
               
               
                  naloži tuženiku naknadu imovinske i neimovinske štete kako je izmijenjena u njegovim primjedbama nakon vraćanja predmeta T-381/15 RENV na ponovno odlučivanje;
               
            
                  —
               
               
                  naloži tuženiku snošenje svih troškova.
               
            
         Žalbeni razlozi i glavni argumenti
      
      Žalitelj svoju žalbu temelji na sljedećim žalbenim razlozima:
      
                  a.
               
               
                  Nezakonitost postupanja Komisije
                  
                              1)
                           
                           
                              Povreda presude Suda od 31. siječnja 2019., International Management Group/Komisija (C-183/17 P i C-184/17 P);
                           
                        
                              2)
                           
                           
                              U pobijanoj presudi pogrešno je protumačen pojam međunarodne organizacije definiran financijskim propisima: povreda međunarodnog priznanja; povreda hijerarhije propisa; povreda ranije navedene presude Suda od 31. siječnja 2019. i financijskih propisa;
                           
                        
                              3)
                           
                           
                              Povreda načela dobre uprave;
                           
                        
                              4)
                           
                           
                              U pobijanoj presudi pogrešno je protumačen pojam dovoljno ozbiljne povrede pravnog pravila kojim se dodjeljuju prava pojedincima.
                           
                        
            
                  b.
               
               
                  Šteta
                  
                              1)
                           
                           
                              U vezi sa zahtjevima iz točke 40. prve do treće alineje pobijane presude: povreda načela nenovčane naknade štete; povreda obveze obrazlaganja suda; povreda uvjeta dopuštenosti; povreda članka 76. točke (e) i članka 84. stavka 1. Poslovnika Općeg suda;
                           
                        
                              2)
                           
                           
                              U vezi sa zahtjevima iz točke 40. četvrte alineje pobijane presude: povreda obveze obrazlaganja suda; povreda članka 76. točke (e) i članka 84. stavka 1. Poslovnika Općeg suda;
                           
                        
                              3)
                           
                           
                              U vezi s neimovinskom štetom: povreda načela nenovčane naknade štete; povreda obveze obrazlaganja suda; povreda članka 76. točke (e) i članka 84. stavka 1. Poslovnika Općeg suda; povreda neograničene nadležnosti suda.